ايمپراطورلوق چؤکوشو اؤنجه‌سي جؤوهر، آرتيق ژنرال روتبه‌سينه قدر يوکسلميشدي. او، ایستونیده خيدمتينه داوام ائديردي. ژنرال ایستوني‌ده خيدمتده اولدوغو بير زاماندا، استاديومدا کئچيريلن بير تدبيرده ایستوني‌لي گنجلر، ایستونی بايراغي آچاراق آزادليقلاريني اعلان ائتديلر. سووئت اوردوسوندا ژنرال اولان جؤوهر، بو حرکتي نورمال قارشيلادي. داها سونرا ژنرالا بو تيپ اعتراضلارا موداخيله ائتمک امري وئريلدي. لاکين ژنرال موداخيله ائتمه‌دي و ایستونی‌لی‌لر آراسيندا چوخ حؤرمت قازاندي. ایستوني‌ده‌کي بو حاديثه‌لر زاماني جؤوهرين اؤز اؤلکه‌سينده - چئچئنيستاندا حرکتلي گونلر ياشانيردي. موسکو ژنرالين ايطاعتسيزليگيني هضم ائده بيلمه‌دي و جؤوهري جزا اولاراق قروزنييا گؤندردي.